CELEX: 62019TA0017
Language: bg
Date: 2021-02-03 00:00:00
Title: Дело T-17/19: Решение на Общия съд от 3 февруари 2021 г. — Moi/Парламент (Институционално право — Парламент — Психически тормоз — Решения на председателя на Парламента, с които съответно се установява наличието на тормоз спрямо двама акредитирани парламентарни сътрудници и на депутат се налага санкция лишаване от право на надбавка за престой в продължение на дванадесет дни — Членове 11 и 166 от Правилника за дейността на Парламента — Жалба по вътрешен ред — Решение на Бюрото на Парламента, с което се потвърждава санкцията — Член 167 от Правилника за дейността на Парламента — Жалба за отмяна — Срок за обжалване — Допустимост — Право на защита — Извъндоговорна отговорност)

16.8.2021   
            
            
               BG
            
            
               Официален вестник на Европейския съюз
            
            
               C 329/18
            
         
      Решение на Общия съд от 3 февруари 2021 г. — Moi/Парламент
      (Дело T-17/19) (1)
      
      (Институционално право - Парламент - Психически тормоз - Решения на председателя на Парламента, с които съответно се установява наличието на тормоз спрямо двама акредитирани парламентарни сътрудници и на депутат се налага санкция лишаване от право на надбавка за престой в продължение на дванадесет дни - Членове 11 и 166 от Правилника за дейността на Парламента - Жалба по вътрешен ред - Решение на Бюрото на Парламента, с което се потвърждава санкцията - Член 167 от Правилника за дейността на Парламента - Жалба за отмяна - Срок за обжалване - Допустимост - Право на защита - Извъндоговорна отговорност)
      (2021/C 329/21)
      Език на производството: италиански
      
         Страни
      
      
         Жалбоподател: Giulia Moi (Италия) (представители: M. Pisano и P. Setzu, адвокати)
      
         Ответник: Европейски парламент (представители: T. Lazian, S. Seyr и M. Windisch)
      
         Предмет
      
      От една страна, искане на основание член 263 ДФЕС за отмяна на различни актове, приети в образувано срещу жалбоподателката производство за установяване и санкциониране на тормоз, и при условията на евентуалност, искане наложената на жалбоподателката санкция да се обяви за прекомерна и/или непропорционална и да се замени с тази по член 166, буква а) от Правилника за дейността на Парламента, и от друга страна, искане на основание член 268 ДФЕС Парламентът да бъде осъден да заплати обезщетение на жалбоподателката и председателят да бъде задължен да оповести публично този факт в пленарно заседание на Парламента.
      
         Диспозитив
      
      
                  1)
               
               
                  Отменя решението на председателя на Европейския парламент от 2 октомври 2018 г., с което поведението на г-жа Giulia Moi спрямо двама от акредитираните ѝ парламентарни сътрудници е квалифицирано като психически тормоз, решението на председателя на Парламента от 2 октомври 2018 г., с което на г-жа Moi е наложена санкция за поведението ѝ спрямо двама от акредитираните ѝ парламентарни сътрудници, квалифицирано като психически тормоз, изразяваща се в лишаване от право на надбавка за престой в продължение на дванадесет дни, и решението на Бюрото на Парламента от 12 ноември 2018 г., постановено по жалбата по административен ред, подадена от г-жа Moi на 16 октомври 2018 г. на основание член 167 от Правилника за дейността на Парламента.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда Парламента да заплати съдебните разноски.
               
            
         (1)  ОВ C 93, 11.3.2019 г.